નવાઝ શરીફને શપથ ગ્રહણ સમારંભમાં આમંત્રણ આપવાના નરેન્દ્ર મોદીના નિર્ણય અંગે છેલ્લા એક અઠવાડિયાથી ચારેકોર ચર્ચાઓ ચાલી રહી હતી. તાજી-તાજી બહુમતી મેળવી વડાપ્રધાન બનવા જઈ રહ્યા હોવાના કારણે બિન-ભાજપી પક્ષો નરેન્દ્ર મોદીના આ પગલાનો ખુલીને વિરોધ નથી કરી રહ્યાં, તો ભાજપ અને મોદીના ટેકેદારો પણ મોદી દ્વારા નવાઝને નિમંત્રણ અપાતા બચાવની મુદ્રામાં આવી ગયાં છે, કારણ કે સામાન્ય રીતે અને સ્વાભાવિક રીતે ભારતીય જનતા પક્ષ તથા નરેન્દ્ર મોદીના નિવેદનો પાકિસ્તાનને લઈને ખૂબ જ સખ્ત રહેતા આવ્યાં છે.